Italiano: # Paolo Foglietta (XVI sec.)

Paolo Foglietta, già ai suoi tempi considerato il più importante dei poeti in genovese, è sempre apprezzato anche dai critici odierni, sia per essere stato il primo a mettere un po’ d’ordine alla grafia e alla lingua, dopo molto tempo in cui erano state abbandonate alla decadenza, sia per la viva passione politica e morale delle sue poesie. E questa è proprio ciò che, in oggi, colpisce di più il lettore.

L’uso della lingua genovese, poi, era per il Foglietta una parte importante del suo programma di restaurazione degli antichi valori; dal suo punto di vista, i cambiamenti intervenuti nella lingua sono il segno che i costumi decadono: «non è meraviglia già se cambiamenti di lingue e d’ogni cosa facciamo oggi / perché a far cambi tutti siamo abituati», dice, e qui la parola «cangi» sta a significare sia «cambiamenti», sia polizze di cambio, cambiali; come dire che i cambi nella lingua sono una cosa sola con il vizio di fare debiti e vivere d’usura, vita di parassiti, che non ha nulla da spartire con le virtù repubblicane degli antichi genovesi, come li vedeva il Foglietta.

Le sue poesie sono, in gran parte, il tentativo di ridestare i suoi concittadini dall’accidia, mai i tempi della grandezza di Genova, «madre di regni e di città» erano ormai finiti. Costretta dalla situazione storica, ancor più che dalle magagne dei suoi cittadini, la Repubblica s’era avviata a contare sempre meno sulla scena del mondo.

Al di là dell’impegno civile del Foglietta, bisogna menzionare poi la sua bravura d’artista, nella pienezza del significato di questa parola; alcuni sonetti contengono momenti che sono quasi delle pitture impressioniste; indimenticabile la descrizione di un attacco di barbareschi in Riviera, con donne, uomini, bambini che vengono catturati per essere fatti schiavi; l’ansietà, la paura di quei poveretti, la confusione di quella contingenza sono resi con maestria.

Per finire, non si può dimenticare il Foglietta d’ispirazione «petrarchesca», con il suo sonetto più famoso: Maitiña, la ragazzina capace di mutare l’acqua salata in acqua dolce solo con la sua presenza. Forse il più bell’omaggio alla bellezza femminile nella letteratura genovese di tutti i tempi.

[1] Il poeta allude alle catene che chiudevano l’accesso al Porto Pisano in età medievale, portate a Genova in segno di trionfo dopo la vittoria della Meloria (1283) e appese alla Porta Soprana. Vi allude in una sua poesia anche il De Franchi. Furono restituite alla città toscana in epoca fascista, con una cerimonia di riconciliazione.

In questa celebre poesia, l’aristocratica figura divina dei poemi omerici, la rhododàktylos héos, l’aurora dalle dita di rosa, discende fino al nostro mondo e si incarna in una ragazzina del popolo, Maitiña («la mattina», forse un nome proprio, a quei tempi, così come in oggi possiamo dare per nome a una bambina «Aurora»).

L’indifferenza dei genovesi verso la poesia, verso il bene comune, e soprattutto la loro adorazione per il denaro e il lusso sono oggetto degli strali del Foglietta.

In quest’altra sonettessa, il Foglietta propone un suo rimedio alla disoccupazione, soprattutto delle classi elevate; se si costruissero galee, si potrebbe dare un mestiere, quello delle armi, ai giovani che vanno attorno per Genova «scrollando le mani», senza un’istruzione e senza denaro, ch’erano chiamati «scapestrati» e dovevano essere molti, in modo da evitare il carcere, guadagnarsi il pane e dare lustro alla nazione.

Foglietta confronta Genova con Venezia e il paragone è tutto a vantaggio dell’antica avversaria di Genova; Venezia, modello di unione tra i cittadini da prendere ad esempio, è l’unica potenza italiana che costruisce e mantiene delle galee, per difendere l’Italia «mezza morta» e «la Santa Fede» contro i Turchi, sebbene i suoi cittadini siano forse più poveri dei genovesi. La parola «virtù» – è chiaro – si deve intendere nel senso latino di «qualità d’essere uomo»; lealtà, coraggio, saper mantenere la parola data, amore per il bene comune, e non nel senso moralistico e sessuale di «castità».

Ad un sonetto del giurista Ambrogio Spinola, che l’esortava a scrivere in italiano invece che in genovese, perché a quel modo avrebbe potuto superare Omero (secondo una tradizione, nato a Smirne) e Virgilio (che era di Mantova), Foglietta risponde così.

Ligure: # Poulo Foggetta (sec. XVI)

O Poulo Foggetta, che za a-i seu tempi o l’ea tegnuo pe-o ciù importante di poeti in zeneise, o l’é de longo apprexou ascì da-i critichi da giornâ d’ancheu, segge pe ëse stæto o primmo à dâ un pittin de recatto a-a grafia e a-a lengua, dòppo un muggio de tempo ch’ean stæte lasciæ in desandiamento, segge pe-a viva pascion politica e morale de seu poexie. E sta chì a l’é quella che, in giornâ, a dà ciù inti euggi a-o lettô.

O deuvio da lengua zeneise, dapeu, o l’ea pe-o Foggetta unna partia importante do seu programma de restöraçion di antighi valoî; da-o seu ponto de vista, i cangiamenti da lengua en o segno che i costummi descazzan: «no è maraveggia za se cangiamenti de lengue e d’ògni cösa femmo ancheu / perché à fâ cangi tutti avviæ semmo», o ghe dixe, e chì a poula «cangi» a veu dî segge «cangiamenti», segge pòiçe de cangio; comme dî che i cangi inta lengua en tutt’un co-o viçio de fâ di debiti e co-o vive d’usua, vitta da parasciti, ch’a no l’à ninte da scompartî co-e virtù repubricañe di antighi zeneixi, comm’o î veddeiva o Foggetta.

E seu poexie en, pe unna gran partia, o tentativo de addesciâ i seu conçittadin da-a pötronaia, ma i tempi da grandixe de Zena, «moere de regni e de çittæ» ean omai finii. Stæta arrægâ da-a scituaçion istòrica, ancon ciù che da-e magagne di seu çittadin, a Repubrica a s’ea inandiâ à contâ de longo de meno sorve a scena do mondo.

A-o de là de l’impegno çivile do Foggetta, beseugna mensunâ dapeu a seu bravua d’artista, inta pinessa do scignificato de sta poula; çerti sunetti contëgnan di momenti che son tòsto de pittue imprescioniste: no se peu ascordâ a descriçion de un attacco di Barbareschi in Rivea, con dònne, òmmi, figgeu che vëgnan acciappæ pe ëse fæti scciavi; l’anscëtæ, a poia de quelli meschinetti, o sciato de quella scituaçion son reixi da meistro.

Pe finî, no se peu ascordâ o Foggetta d’inspiaçion «petrarchesca», co-o seu sunetto o ciù avvoxou: Maitiña, a figgetta boña fiña da cangiâ l’ægua savoia in ægua doçe, solo che co-a seu presensa. Podama o ciù bello omaggio a-a bellessa femminiña inta lettiatua zeneise de tutti i tempi.

[1] O poeta o l’alludde a-e cadeñe che serravan l’intrâ do Pòrto Pisan inte l’etæ de mezo, stæte portæ a Zena in segno de trionfo dòppo a vittöia da Melöia (1283) e appeise a-a Pòrta Sovraña. O ne parla inte unna seu poexia o De Franchi ascì. L’an dæte in derê a-a çittæ toscaña a-o tempo do fascio, con unna çeimònia de reconçiliaçion.

Inte sta avvoxâ poexia, l’aristocratica figua diviña di poemmi omerichi, a rhododàktylos héos, l’öroa co-e die de reusa, a dechiña scin a-o nòstro mondo e a se incarna inte unna figgetta do pòpolo, Maitiña («a mattin», fòscia un nomme pròpio, à quelli tempi, coscì comme in ancheu acciammemmo unna figgetta «Aurora»).

L’indifferensa di zeneixi verso a poexia, verso o ben commun, e sorvetutto a seu adoaçion pe-i dinæ e o luscio vëgnan piggiæ de mia da-o Foggetta.

Inte st’atra sunettessa, o Foggetta o propoñe un seu remedio a-a desoccupaçion, mascime de classe elevæ; se se armesse de galee se porriæ dâ un mestê, quello da guæra, a-i zoeni che van in gio pe Zena «à moen scrollando», sensa unn’instruçion e sensa dinæ – ch’ean ciammæ «scavissi» e doveivan ëse ben ben – de mainea che porrieivan schivâ a prexon, guägnâse o pan e dâ lustro a-a naçion.

O Foggetta o confronta Zena con Veneçia, e o paragon o l’é tutto à vantaggio de l’antiga nemiga de Zena; Veneçia, modello de union tra i çittadin da piggiâ à exempio, a l’é l’unica potensa italiaña ch’a l’arma e a mantëgne de galee, pe defende l’Italia «meza mòrta» e «A Santa Fede» contra i Turchi, con tutto che i seu çittadin son fòscia ciù pövei che i zeneixi. A poula «virtù» – l’é ciæo – a se deve intende into senso latin de «qualitæ d’ëse òmmo»: lealtæ, coraggio, savei mantegnî a poula dæta, amô pe-o ben commun, e no into senso moralistico e sessuale de «castitæ».

À un sunetto do giurista Ambreuxo Spinoa, ch’o l’exortava à scrive in italian in cangio che in Zeneise, perché o porrieiva coscì superâ Omero (segondo unna tradiçion, nasciuo à Smirne) e Virgilio (ch’o l’ea de Mantoa), o Foggetta o responde à sta mainea.